**Ցույցեր Եթովպիայում 2016** (անգլ.՝ 2016 Ethiopian protests), մասսայական ցույցեր Եթովպիայում, որը սկսվել է 2016 թվականի օգոստոսի 5-ից։ Ցույցերը երկրում սկսվեցին ընդդիմադիր ուժերի կոչից հետո։ Ցուցարարները պահանջում են սոցիալական և քաղաքական բարեփոխումների անցկացում, ներառյալ նաև մարդու իրավունքերի ոտնահարման դեպքերի վերացում։ Ի պատասխան այս ամենի, երկրի կառավարությունը անջատեց ինտերնետի հասանելիությունը երկրում, և ոստիկանական զորքերը հարձակվեցին խաղաղ ցուցարարների վրա։

Reuters գործակալության փոխանցմամբ օգոստոսի 8-ի դրությամբ սպանվել էր շուրջ 90 մարդ։ Սա ամբողջ Սահարայի տարածքում ամենաարյունալի բախումներն էին վերջին 75 տարիների ընթացքում։

Նախորդող իրադարձություններ
--------------------------

Եթովպիան ղեկավարում է Եթովպիայի ժողովրդական հեղափոխական դեմոկրատական ճակատը, այն ժամանակվանից, երբ նրանց ուժերը 1991 թվականին գրավեցին մայրաքաղաք Ադիս Աբեբան` վերջ դնելով քաղաքացիական պատերազմին։ Տիգրայան ժողովուրդը, որը Եթովպիայի բնակչության մեջ փոքրամասնություն է կազմում, սակայն գերակշռում է իշխանական մարմիններում, ունի բավականին մարգինալ մոտեցում բոլոր հարցերում։ Երկիրը սկսել է տնտեսապես զարգանալ 2000-ական թվականների սկզբին։ Այն աշխարհի արագ զարգացող երկրներից մեկն է և բնակչությամբ երկրորդը Աֆրիկայում։ Ժողովրդի և սույն կառավարության միջև բախումներ էին տեղի ունեցել 2005 թվականին, երբ հարյուրավոր քաղաքացիներ սպանվեցին ոստիկանական ուժերի կողմից։ Բախումներ էին տեղի ունեցել նաև 2015 թվականի նոյեմբեր և դեկտեմբեր ամիսներին, որի ընթացքում զոհվեց մոտ 100 մարդ։ Վերջին ցույցերին հաջորդեցին մասսայական ձերբակալությունները։

Ցույցեր
-------

### Օրոմիայի նահանգ

Համաձայն դիվանագիտական, հասարակական կազմակերպությունների և ընդդիմադիր աղբյուրների տվյալների Օրոմիայի նահանգում սպանվել է ամենաքիչը 48 մարդ` միայն օգոստոսի 5-ին և 6-ին։

### Ադիս Աբեբա

Օգոստոսի 6-ին հարյուրավոր ցուցարարներ երթով գնացին դեպի Մեսկել հրապարակ` վանկարկելով «մենք ուզում ենք մեր ազատությունը» և «ազատություն մեր քաղբանտարկյալներին»։ Հարյուրավոր ցուցարարներ ձերբակալվեցին Ադիս Աբեբայի ոստիկանության կողմից։

### Ամհարա նահանգ

Ամհարա նահանգում սպանվել է 30 մարդ, որից 27-ը սպանվել է նահանգակենտրոն Բահիր Դար քաղաքում։

Ծանոթագրություններ
------------------

1. ↑  «Internet shutdown ends as protests continue in Ethiopia»։ *BBC Monitoring*։ 8 August 2016։ Վերցված է 8 August 2016
2. ↑  Maasho Aaron (8 August 2016)։ «Weekend Protests Across Ethiopia Leave More Than 12 Dead»։ *VOA*։ Վերցված է 8 August 2016
3. ↑  Maasho Aaron (8 August 2016)։ «At least 90 protesters killed in Ethiopia – residents, opposition»։ *Reuters*։ Վերցված է 8 August 2016
4. ↑  Iaccino Ludovica (8 August 2016)։ «Amhara and Oromia unrests: Why are Ethiopia's largest ethnic groups protesting?»։ *International Business Times*։ Վերցված է 8 August 2016
5. ↑  OONI, Ethiopia: Internet Shutdown Amidst Recent Protests?, Moses Karanja (CIPIT), Maria Xynou, Arturo Filastò 2016-08-10 00:00:00 +0000 UTC,
6. 1 2 3  Warner, Gregory, "PARALLELS: Ethiopia Grapples With The Aftermath Of A Deadly Weekend, "August 10, 2016·*National Public Radio* (NPR), Washington, D.C. USA, retrieved August 13, 2016
7. ↑  Ethiopia: Dozens killed in anti-government protests, Al Jazeera English, 8 Aug. 2016,
8. ↑  «Private Sector Boosts Ethiopia's Growth»։ *IFC*։ Վերցված է դեկտեմբերի 27, 2012
9. 1 2 3  «Dozens killed in new wave of Ethiopia protests»։ AFP։ օգոստոսի 8, 2016
10. ↑  Deaths and Detentions As Protests Flare in Ethiopia, AllAfrica, Addis Standard, 8 August 2016,

Արտաքին հղումներ
----------------

* Ethiopia pages - U.S. Dept. of State (which includes current State Dept. press releases and reports on Ethiopia)